lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl oc en es lv lv lv lv lv lv lv lv lv lv lv lv hbs_lat lv es lv lv lv lv lv lv et lv nl lv lt lv en nl gl lv lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Aprīlī vairāki fotoradari visā Latvijā pastiprināti kontrolēs OCTA un tehniskās apskates derīgumu – ZZ.lv
Vārda dienas svin: Amālija, Amēlija
andra.ozola@zz.lv - 06.04.2022 - 10:03
Aprīlī vairāki fotoradari, neatkarīgi no transportlīdzekļu braukšanas ātruma, visā Latvijā pastiprināti kontrolēs sauszemes transportlīdzekļu īpašnieku obligātās civiltiesiskās atbildības (OCTA) apdrošināšanas un tehniskās apskates derīgumu, LETA informēja Latvijas Transportlīdzekļu apdrošinātāju biroja (LTAB) pārstāvji.
LTAB norāda, ka Latvijā kopējais neapdrošināto transportlīdzekļu skaits uz autoceļiem ir aptuveni 1-2% robežās. Tostarp lielākais neapdrošināto transportlīdzekļu izraisīto ceļu satiksmes negadījumu skaits ir Rīgā (1,36%), bet mazākais – Zemgalē (1,02%).
Salīdzinot ar 2018.gadu, kad LTAB veica līdzīgu datu analīzi, 2021.gadā neapdrošināto transportlīdzekļu īpatsvars Rīgā pieaudzis par 0,49 procentpunktiem, bet Kurzemē samazinājies par 0,51 procentpunktu, informē LTAB valdes priekšsēdētājs Jānis Abāšins, piebilstot, ka  būtisks samazinājums – par 0,41 procentpunktu – ir arī Latgalē, kas daudzus iepriekšējos gadus izcēlās ar negatīvu statistiku.
Vienlaikus LTAB atzīmē, ka aptaujā 40,4% autovadītāju nezina, ka par piedalīšanos ceļu satiksmē bez derīgas OCTA un tehniskās apskates fotoradari un policijas ekipāžas vienas diennakts laikā var sodīt vairākkārtīgi. Tāpat salīdzinoši daudz ir to autovadītāju, kas vispār nav informēti, ka fotoradari un policijas ekipāžas spēj pārbaudīt ne vien braukšanas ātrumu, bet arī to, vai automašīnai ir derīga OCTA (20,2% respondentu) un tehniskā apskate (22,4% respondentu).
Saturs turpināsies pēc reklāmas.
Lai skaidrotu sabiedrībai OCTA un tehniskās apskates savlaicīgas veikšanas nepieciešamību, kā arī mazinātu to autovadītāju skaitu, kas neiegādājas OCTA vai neveic transportlīdzekļa tehnisko apskati, aprīlī LTAB sadarbībā ar Ceļu satiksmes drošības direkciju (CSDD) īsteno sociālu kampaņu “Ja Tev nav OC/TA – nebrauc!”.
Kampaņas ietvaros LTAB un CSDD veiks plašu profilaktisko darbu, skaidrojot autovadītājiem, ka OCTA vai tehniskā apskate nav tikai formalitāte, ko valsts uzspiedusi autovadītājiem, bet gan drošības garants pašam autovadītājam, pasažieriem un citiem satiksmes dalībniekiem, norāda Abāšins, piebilstot, ka kampaņas mērķis ir arī atgādināt transportlīdzekļu īpašniekiem kur un kā iespējams pieteikties atgādinājumiem par OCTA un tehniskās apskates derīguma termiņa tuvošanos.
Kampaņas laikā arī īpaši aprīkota automašīna, kuru kampaņas vajadzībām nodrošinās uzņēmums SIA “Jarva”, veiks transportlīdzekļu pārbaudi ar speciālas programmatūras “Eunomia” palīdzību, aktīvi piedaloties ceļu satiksmē.
Saturs turpināsies pēc reklāmas.
Paredzams, ka apkopotā statistika un izdarītie secinājumi ļaus nākotnē pilnveidot metodes autovadītāju informēšanai par OCTA un tehniskās apskates nepieciešamību, kā arī cīnīties ar pārkāpējiem. “Noteikti vērts izskatīt iespēju nākotnē pielāgot stacionāros fotoradarus OCTA un tehniskās apskates kontrolei visā transporta plūsmā, neatkarīgi no transportlīdzekļu braukšanas ātruma. Tāpat lielāka uzmanība jāvelta to ceļu posmu uzraudzībai, kas ikdienā netiek kontrolēta ar stacionārajiem fotoradariem,” piebilst Abāšins.
LTAB nodrošina OCTA apdrošināšanas sistēmas darbību valstī. OCTA Latvijā tika ieviesta 1997.gadā, lai nodrošinātu ceļu satiksmes negadījumā cietušo trešo personu interešu aizsardzību. Sākotnēji birojs darbojās Finanšu ministrijas pakļautībā, bet kopš 2004.gada tā ir neatkarīga institūcija.
Asā hronika Citas ziņas
Otrdien Jelgavā aizturēts dzērājšoferis un vairāki ātruma pārkāpēji
Jelgavā uzņēmumu pieķer kabeļu dedzināšanā
Trīs vīrieši sešās dienās nozog navigācijas ierīces 195 185,32 eiro vērtībā; kriminālprocess nodots kriminālvajāšanai
Šoferis bez tiesībām reibumā aizmieg pie stūres un saskrienas ar citu autovadītāju bez tiesībām
“Latvijas pasts” brīdina par krāpniekiem
Uz elektroskrejriteņa ved pasažieri
Lai komentētu, jums jāpiesakās sistēmā.
Vai Latvijā ir nopērkami mazlietoti BMW, kas tiešām kalpos ilgi?
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.